laion/Wikipedia-Exotic huggingface dataset:
ארמון מרינסקי (קייב)

ארמון מרינסקי (באוקראינית: Маріїнський палац; בתעתיק מדויק: מריאינסקי – הארמון נקרא בעברית גם ארמון מריאינסקי) הוא מעונו הרשמי של נשיא אוקראינה בקייב, ובדומה לבניין הנאו-קלאסי של הראדה העליונה (הפרלמנט) של אוקראינה, גם הוא נבנה בסגנון דומה. זהו ארמון בסגנון הבארוק על הגדה ההררית של הנהר דניפרו. הארמון נבנה בשנת 1744 בהוראת הקיסרית הרוסייה יליזבטה פטרובנה והוא תוכנן על ידי ברתולומאו רסטרלי, האדריכל המפורסם ביותר שעבד עבור האימפריה הרוסית באותה עת. אחד מתלמידיו של ראסטרלי, איוואן מיצ'ין, יחד עם קבוצת אדריכלים אחרים, השלים את הארמון בשנת 1752. הקיסרית יליזבטה, לעומת זאת, לא חיה מספיק זמן כדי לראות את הארמון. הדמות המלכותית הראשונה לשהות בארמון הייתה הקיסרית יקטרינה השנייה, שביקרה בקייב בשנת 1787. בסוף המאה ה-18 ותחילת המאה ה-19 היה הארמון מקום מגוריו העיקרי של המושל הכללי של קייב. בתחילת המאה ה-19, הארמון נשרף בסדרת שריפות. כמעט חצי מאה לאחר מכן, בשנת 1870, אלכסנדר השני הורה לשפץ את הארמון והפרויקט בוצע על ידי האדריכל קונסטנטין מאיבסקי, תוך שימוש בציורים ישנים ובאקוורלים. הארמון נקרא על שם הקיסרית השלטת מריה אלכסנדרובנה, שלפי רצונה, הוקם פארק גדול בצד הדרומי של הארמון. הארמון שימש כמקום מגורים לביקורי בני המשפחה הקיסרית עד 1917. במהלך מלחמת האזרחים הרוסית בשנים 1917–1920, הארמון שימש כמפקדת הוועדה האזורית של קייב, במיוחד במהלך המרד הבולשביקי בקייב. בשנות העשרים היה הבניין שייך לבית ספר חקלאי, זמן קצר לאחר מכן הפך למוזיאון. המרינסקי נפגע קשות במלחמת העולם השנייה ושוחזר בסוף שנות הארבעים. עוד שחזור גדול הושלם בתחילת 1980. בשנת 2007 הארמון נסגר לשיפוצים ונחנך מחדש בינואר 2018. כאשר הנס נשיאותי אינו מונף בדרך כלל מעל ביתו של הנשיא האוקראיני, זה הפך נפוץ יותר ויותר, בשנים האחרונות, שהנס מתנופף מעל הארמון - במיוחד כאשר הנשיא נמצא בבית או מארח ראשי מדינות אחרות. שינוי זה בפרוטוקול קירב את אוקראינה לקו מדיניות תואם עם מדינות אירופאיות אחרות, שבה נוהגים להרים את הנס של ראש המדינה כסמל לסמכות התפקיד. מראה חלקו האחורי של הארמון מהגנים שלו הנשיא קוצ'מה עם נשיא ארצות הברית קלינטון. 5 ביוני 2000 ביקור רשמי של הנסיך ניקולאוס של ליכטנשטיין לקייב ביוני 2018. הארמון מוקף במעקות ברזל מסובכים מדיה וקבצים בנושא ארמון מרינסקי בוויקישיתוף מרינסקי: ארמון אלגנטי בפארק מקסים הארמון באתר גוגל מפות
Black Smoke

Black Smoke (בעברית: עשן שחור) הוא שירה של הזמרת הגרמנייה אן סופי שייצג את גרמניה באירוויזיון 2015. השיר הופיע בגמר האירוויזיון של 2015 בלבד מכיוון שגרמניה היא חלק מ-"5 הגדולות" שנוטלות חלק בגמר בלבד ללא צורך בסינון חצי הגמר. השיר הופיע שבע עשרה בסדר ההופעות, לפני פולין ואחרי מונטנגרו. השיר קיבל 0 נקודות מהשופטים ומהקהל גם יחד. מדיה וקבצים בנושא Black Smoke בוויקישיתוף מידע על היצירה "Black Smoke" באתר מיוזיק בריינז מידע על הסינגל "Black Smoke" באתר מיוזיק בריינז מידע על היצירה "Black Smoke" באתר Discogs סרטון השיר "Black Smoke" באתר יוטיוב
ארמון מרינסקי

האם התכוונתם ל... ארמון מרינסקי (סנקט פטרבורג) – ארמון קיסרי בסנקט פטרבורג, המשמש את האספה המחוקקת בעיר ארמון מרינסקי (קייב) – ארמון המשמש כמעון העבודה והמגורים של נשיא אוקראינה בקייב
יעקב יצחק וולגלרנטר

הרב יעקב יצחק וולגלרנטר (1900–1966) היה איש חינוך מרכזי וממנהיגי הקהילה היהודית האורתודוקסית של טורונטו; מראשוני תנועת "המזרחי" בקנדה. במשך 25 שנה היה מנהל בית הספר האורתודוקסי "תלמוד תורה עץ חיים" בטורונטו וייסד שם גם את סניף תנועת הנוער "השומר הדתי" בטורונטו (לימים התמזגה עם תנועת בני עקיבא). במשך עשרים שנה שימש גם ככתב העיתון הציוני דער יוד בקנדה. בצעירותו בפולין היה ממייסדי רשת החינוך החרדית לנשים "בית יעקב", ובין מקימי ארגון צעירי אגודת ישראל. יעקב יצחק וולגלרנטר נולד בעיירה צ'ארשניצה (Charschniza), פולין, למשפחה חסידית מיוחסת: הוא היה נצר ישיר (דור שישי), דור אחר דור, של החוזה מלובלין ומצד נוסף התייחסה משפחתו גם לתלמידו של החוזה, הרב איתמר וולגלרנטר מחבר הספר "משמרת איתמר". בשנת 1921 בוורשה הוא הוסמך לרבנות. שנה לאחר מכן היגר עם הוריו, אשתו ובנו הקטן לטורונטו, קנדה, שם הוזמן אביו, הרב ישראל אלעזר וולגלרנטר, על ידי קהילת יוצאי אוסטרובצה המקומית, לשמש חזן, שוחט ובודק. תחילה סייע לאביו בתפקידי השחיטה אך במהרה השתלב בהוראה בתלמוד התורה המקומי "עץ חיים", עד שהפך למנהל המוסד החינוכי והתמיד בתפקיד זה עד לפרישתו לגמלאות. בשנים 1950–1966 שימש גם כדרשן הקבוע בקהילת "תורת אמת" שעל יד המוסד החינוכי בניהולו. היה בין היוזמים שהביאו למינויו (בשנת 1938) של הרב יעקב קמנצקי לראש ישיבה בטורונטו. נודע כאספן ספרים גדול, וספרייתו הפרטית נחשבה כגדולה יותר בקנדה בתחומי ספרי הקודש והיהדות. פרסם כתבות ומאמרי עיתונות רבים ביידיש, לא רק ב"דער יוד" שם שימש נציג העיתון בקנדה, אלא גם בעיתון היידיש המקומי, "דער יידישער זשורנאל". קורות חיים ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גבעת ריצ'רדסון (אנטארקטיקה)

גבעת ריצ'רדסון או גבעת ריצ'רדסון (באנגלית: Richardson Hill) היא גבעה שאינה מכוסה קרח, בצפון הרי דרווין שבאנטארקטיקה. הגבעה מתנשאת מעל ארנת איילנד. גובהה של הגבעה 1,362 מטרים מעל פני הים. הגבעה מופתה לראשונה על ידי משלחת החקר האנטארקטית של אוניברסיטת וולינגטון מוולינגטון שבניו זילנד, אשר חקרה את אנטארקטיקה בעונת מחקר 1963–1962. הגבעה נקראת על שמו של פרופסור ל. ר. ריצ'רדסון (L.R. Richardson) מאוניברסיטת וולינגטון, שתמך בפעילות משלחת החקר. גבעת ריצ'רדסון באתר הסקר הגאולוגי של ארצות הברית גבעת ריצ'רדסון באתר הגאזט האנטארקטי של ממשלת אוסטרליה גבעת ריצ'רדסון באתר הגאזט האנטארקטי המשווה SCAR של ממשלת אוסטרליה מפת אזור גבעת ריצ'רדסון מתן שם רשמי לגבעה, בגאזט השמות הרשמי של ממשלת ניו זילנד מידע גאוגרפי והיסטורי מידע גאוגרפי
גבעת ריצ'רדסון

האם התכוונתם ל... אנטארקטיקה גבעת ריצ'רדסון (אנטארקטיקה) – הר בהרי דרווין שבאנטארקטיקה ניו זילנד גבעת ריצ'רדסון (ניו זילנד, אוטאגו) – גבעה בחבל אוטאגו באי הדרומי של ניו זילנד גבעת ריצ'רדסון (ניו זילנד, קנטרבורי) – גבעה בחבל קנטרבורי באי הדרומי של ניו זילנד ארצות הברית גבעת ריצ'רדסון (ורמונט, אורנג') – הר במחוז אורנג' במדינת ורמונט שבארצות הברית גבעת ריצ'רדסון (ורמונט, וינדזור) – הר במחוז וינדזור במדינת ורמונט שבארצות הברית גבעת ריצ'רדסון (ניו המפשייר) – הר במדינת ניו המפשייר שבארצות הברית גבעת ריצ'רדסון (מישיגן) – הר במדינת מישיגן שבארצות הברית קנדה גבעת ריצ'רדסון (מניטובה) – גבעה בפרובינציית מניטובה שבקנדה
סבבבנט

סבבבנט היא סדרת טלוויזיה ישראלית לילדים ונוער, ששודרה בשידור חי בערוץ הילדים בין השנים 2010–2011. את הסדרה הנחה הצמד אודי ואביעד, אשר במהלך הסדרה שיחק דמויות שונות. בסדרה היו פינות שונות, אורחים, מערכונים ועוד. פרקי הסדרה היו באורך 25 דקות. את הסדרה הנחה הצמד אודי ואביעד, אשר שיחקו בכל פרק דמויות שונות. בכל פרק התארח בסדרה צופה אחד של התוכנית, ואורח מפורסם. בנוסף היו בסדרה פינות שונות, אורחים ומערכונים. בין הפינות שהיו: פינה שבה עוזרים למשהו בעל כישרון מיוחד לצלם קליפ מקורי שיביא לו מילוני צפיות ביוטיוב, פינה של שתי נערות (אותן משחקים אודי ואביעד) אשר מתעדות את עצמן במיני סדרה בשם "פקאצות מחוברות", ופינה שבה עושים מתיחות בטלפון. את הסדרה הנחה הצמד אודי ואביעד, שכולל בתוכו את אודי גוטשלק ואביעד בנטוב. במהלך הסדרה אודי ואביעד שיחקו דמויות שונות: משהפדיה - אנציקלופדיה וירטואלית שלא יודע כלום על שום דבר. נותן פרשנות משלו לקטעי ווידאו מוזרים שהוא מוצא באינטרנט. חרבם, המספר עם השפם מוקי ווש ווש כרוכית מרירה - טוקבקיסטית ממורמרת שמגדלת טיגריס מחמד בביתה. נותן סקירת טוקבקים יומית. חנניה שונית בכל פרק בסדרה התארח אורח מפורסם, בין האורחים המפורסמים שהתארחו בסדרה: טוביה צפיר, דניאל מורשת, חנן סביון, גיא עמיר, עדי הימלבלוי, דנה פרידר, אסף הרץ, עומר דרור, יסמין עיון, מאיה ורטהיימר, ניתאי דגן, דניאל גזלה, גיא סלניק, פבלו רוזנברג, עודד פז, קובי פרג', יאיר ניצני, יעקב כהן ועידן פונדק ומוטי להב (מתמודדים מהעונה השנייה של "המירוץ למיליון"). הסדרה התחילה כפינה קטנה בשם "סבבבנט" באורך 3–5 דקות בתוכנית "המקום האמיתי", בה אודי ואביעד ניסו לתפעל מתוך הדירה המבולגנת שלהם את אתר האינטרנט של ערוץ הילדים. לאחר מכן, בתוכנית "חופש במקום האמיתי" אודי ואביעד קיבלו פינה בשם "סבבבקיץ", בה הם עשו שידורים משפת הבריכה של הווילה של ביל גייטס מנכ"ל מיקרוסופט. בעקבות הצלחת הפינות, הפינה הפכה לסדרת טלוויזיה. הסדרה בוימה על ידי אהרן קפלן, נכתבה על ידי אודי ואביעד ונמרוד אלדאה, הופקה על ידי טל מאור רונן, נערכה על ידי מיכל דבש וליאור ירון, וצולמה על ידי יזהר טרמו, ירון שרון ורזבן טומסקו. המקום האמיתי סבבבנט, במיזם "אישים" לתיעוד היצירה הישראלית תוכנית חדשה לצמד הסטנדאפיסטים אודי ואביעד, באתר ‏מאקו‏, 20 באוקטובר 2010 יעל תאנה-שפריר, אפריל 2010 בערוץ הילדים, באתר News1 מחלקה ראשונה, 24 במרץ 2010
אויפן בערגל

אויפן בערגל (מיידיש: "על הגבעה") היה בית כנסת ובית מדרש בעיר קרקוב שבפולין, בית הכנסת נוסד במאה ה-17 וחרב בזמן מלחמת העולם השנייה. בית הכנסת עמד ברחוב שירוקה, בצמוד לבניין מס' 22. ליד בית הכנסת "הישן". בית הכנסת נוסד במאה ה-17 על ידי משה יעקלעס (יעקובוביץ') אחיו של הפרנס הידוע אייזיק יעקלס, עבור חתנו המקובל הידוע הרב נתן נטע שפירא מחבר הספר מגלה עמוקות. בית המדרש נהרס במהלך מלחמת העולם השנייה על ידי הפולנים שהאמינו כי בקירותיו העבים הוסתרו אוצרות היהודים. בית המדרש הוא בית הכנסת היחידי שחרב בקרקוב בזמן המלחמה. Michał Rożek: Żydowskie zabytki krakowskiego Kazimierza. Kraków: Oficyna Cracovia, 1990. ISBN 83-85104-01-1 (בפולנית) מדיה וקבצים בנושא אויפן בערגל בוויקישיתוף
מקרואאופרקטוס

מקרואאופרקטוס (שם מדעי: Macroeuphractus) הוא סוג נכחד של ארמדיל אשר חי באמריקה הדרומית במהלך סוף המיוקן עד לסוף הפליוקן לפני 9-3 מיליון שנה. הוא השתייך למשפחת הארמדיליים ונחשב למין הארמדיל הגדול ביותר שאינו שייך לקבוצת הגליפטידוניים או הפמפתריים. הוא התגלה בבואנוס איירס, ארגנטינה וסווג ב-1889. מאובנים נוספים נמצאו בכמה אזורים בבוליביה. בסוג זה היו 3 מינים: Macroeuphractus retusus ,Macroeuphractus outesi ו-Macroeuphractus moreni. המקרואאופרקטוס היה גדול הארמדיליים והיה קרוב רחוק של ארמדיל שש-החגורות החי כיום. הוא הגיע לאורך 0.6 מטר ולמשקל של מעל 100 ק"ג והיה בעל מבנה שיניים גדולות ומבנה ראש וכן שרירים גדולים וזרועות רחבות מאוד המעידים שהיה היפרקרניבור ולא אוכל-כול כמו מרבית הארמדילאים. הוא היה בעל שריון גרמי בולט כמו קרוביו וכנראה שהיה מתחפר באדמה. זהו מין הארמדיל היחיד שהיה אוכל בשר מובהק. ארמדיל זה ניזון כנראה ממיני דמויי קביה, נוטונגולאטויים קטנים ויונקי מטאתריה קטנים. בשל גודלו הוא כנראה היה טורף-על באזור חיותו לצד עופות האימה, תניני ענק מהמשפחה Sebecidae והספרסודונטים. כל אלה נפגעו מהגעתם של טורפים חזקים יותר עם ההחלפה האמריקאית הגדולה. מקרואאופרקטוס, באתר GBIF (באנגלית)
פמפתריים

פמפתריים (שם מדעי: Pampatheriidae; משמעות השם: "בהמות הפמפס") היא משפחה נכחדת של דלשינאים מהסדרה ארמדילאים אשר חיו באמריקה הדרומית מסוף האוליגוקן עד סוף הפליסטוקן לפני 23-0.011 מיליון שנה מהיום. במהלך ההחלפה האמריקאית הגדולה שהתחוללה במשך הפליוקן נע הסוג הולמסינה צפונה עד לדרום ארצות הברית. בני משפחה זו שהיו קרוביהם של הארמדיליים והגליפטודוניים היו בעלי גוף גדול יותר מכל דלשינאי חי כשהגדולים מביניהם הגיעו למשקל 200 ק"ג והיו בעלי שריון גדול וגרמי עשוי אוסטאודרם ומצופה בקרטין, דומה לזה של מיני הארמדיל המצטנף אך מחוזק יותר. היו להם קרומי שחייה אך לא ברור אם חיו בקרבת המים. מינים אלה היו נפוצים בערבות העשב של אמריקה הדרומית ובניגוד לארמדילים המודרניים הם היו אוכלי עשב בעלי שרירי לסתות חזקות שחיו בדומה לפרות. לאחר ההחלפה האמריקאית הם החלו להתמעט ונכחדו לחלוטין לפני 11 אלף שנה בערך. הולמסינה (Holmesina) Kraglievichia Machlydotherium Pampatherium Plaina Scirrotherium Tonnicinctus Vassallia מדיה וקבצים בנושא פמפתריים בוויקישיתוף פמפתריים, באתר GBIF (באנגלית)
מקולוצלה פלי

מקולוצלה פלי (שם מדעי: Maccullochella peelii) הוא מין דג גדול מסדרת הדקראים החי בנהרות דרום-אוסטרליה. בצורתו הוא דומה מעט למין של דקר אך משויך למשפחה אחרת - פרקות ממוזגות והוא מצוי בטבע בסכנת הכחדה חמורה. דג זה יכול להגיע לאורך של 80-100 ס"מ. הדג הגדול ביותר שנתפס הגיע לאורך 1.8 מטר ולמשקל 113 ק"ג. הוא בעל גוף חביתי המזכיר מבנה של דקר, עם סנפירי גב קוצניים נמוכים, סנפירי חזה רחבים וזנב גדול המשמש לתאוצה. הדג בעל פה רחב ובתוכו שיניים חדות וקטנות דמויות מחטים. הפה בעל שפתיים בשרניות הבולטות החוצה מעט. צבע הדג ירוק כהה ולעיתים חום או אף שחור ומעוטר בכתמים בצבע שיש. הבטן בהירה יותר מהגב והסנפירים צהובים עד ירוקים. דג זה שוחה בנהרות של אגן מארי-דרלינג שבחלק הדרום-מזרחי של אוסטרליה, בעיקר בנהר מארי ובמספר אגנים ופלגים המצויים בשפלה ושם הוא טורף ממארב מוסווה דגים אחרים, סרטנים, עופות מים וזוחלים, בהיותו טורף-על של נהרות אוסטרליה. הוא מצוי כיום בסכנה גדולה שהחלה מאז בוא האירופאים לאוסטרליה, עקב דיג מופרד, פגיעה בנהרות והסתת זרם הנהר לערים הצורכות מים. בעת האחרונה חלה גדילה מסוימת של כמה אוכלוסיות במספר נהרות. מדיה וקבצים בנושא מקולוצלה פלי בוויקישיתוף מקולוצלה פלי, באתר ITIS (באנגלית) מקולוצלה פלי, באתר NCBI (באנגלית) מקולוצלה פלי, בבסיס הנתונים ARKive (באנגלית) מקולוצלה פלי, באתר האנציקלופדיה של החיים (באנגלית) מקולוצלה פלי, באתר FishBase (באנגלית) מקולוצלה פלי, באתר GBIF (באנגלית) מקולוצלה פלי באתר הרשימה האדומה של IUCN
וידיט גוג'ראתי

וידיט סנטוש גוג'ראתי (באנגלית: Vidit Santosh Gujrathi; נולד ב-24 באוקטובר 1994) הוא שחמטאי הודי בדרגת רב-אמן. הוא השיג את דרגת רב-האמן בינואר 2013, בגיל 18 שנים ושלושה חודשים. בספטמבר 2017 עבר את רף 2700 הנקודות במד כושר, והיה להודי הרביעי בהיסטוריה שעשה זאת. נכון למרץ 2022, מדורג במקום השני בהודו וה-25 בעולם לפי מד כושר. גוג'ראתי נולד בנאשיק שבמדינת מהאראשטרה בהודו לד"ר סנטוש גוג'ראתי ולד"ר ניקיטה סנטוש גוג'ראתי. עם המאמנים שאימנו את גוג'ראתי, נמנים רבי האמנים אלון גרינפלד הישראלי ואביהגיט קונטה (אנ') ההודי. 2006 - השיג דרגת אמן פיד"ה, לאחר שחלק מקום ראשון-שני באליפות הנוער של אסיה לגילאים עד 12 (התחרות נערכה ב-2005, כאשר היה בן 11). 2008 - השיג ציון לדרגת אמן בינלאומי, כאשר צבר 7 נקודות מתוך 13 אפשריות באליפות השחמט ה-45 של ולאמאל 2008 - סיים בעשיריה הראשונה באליפות חבר העמים. 2009 - סיים במקום השני באליפות העולם לנוער לגילאים עד 16, כאשר חלק את המקום הראשון-שני עם 9 נקודות עם המנצח הסופי ס'פטורמן(אנ'), גם הוא מהודו. 2008 - השיג ציון השלישי והאחרון לאמן בינלאומי לאחר שזכה באליפות העולם לנוער לגילאים עד 14, והיה להודי הראשון שעשה זאת. הוא צבר 9 נקודות מתוך 11 אפשריות. 2011 - השיג ציון ראשון לתואר רב-אמן באליפות העולם לנוער לגילאים עד 20 שנערכה בצ'נאי, לאחר שצבר 8 נקודות מתוך 11 אפשריות. 2011 - השיג ציון שני לתואר רב-אמן בתחרות הבינלאומית הפתוחה בנאגפור גוג'ראתי סיים עם 8 נקודות מתוך 11, נקודה אחת פחות מהזוכה, זיאור רחמן (אנ'). 2013 - השיג את הציון השלישי ואחרון לתואר רב-אמן בסיבוב השמיני של תחרות השחמט הפתוחה רוז קולקטה, בה סיים במקום השלישי. 2013 - זכה במדליית ארד באליפות העולם לנוער לגילאים עד 20 שנערכה בטורקיה וסיים במקום השלישי בתחרות השחמט הבינלאומית בהיידראבאד בשנת 2013. 2018 - זכה בתחרות המשנה של טאטא סטיל, ובכך הבטיח השתתפות בתחרות הראשית בשנת 2019. הישגו +5 =8 (חמישה ניצחונות ושמונה תוצאות תיקו ללא הפסד) והקדים בנקודה את המסיים במקום השני. 2019 - סיים במקום ה-6 תחרות העל טאטא סטיל, לאחר שהיה מדורג במקום ה-13 מתוך 14 בתחילת התחרות. בתחרות זו ניצח את המדורג שני, שחריאר ממדיארוב ואת אלוף העולם לשעבר, ולדימיר קראמניק. תחרות העל טאטא סטיל בשנים 2019, 2022 גביע העולם בשחמט בשנים 2019, 2021 מדיה וקבצים בנושא וידיט גוג'ראתי בוויקישיתוף אתר האינטרנט הרשמי של וידיט גוג'ראתי (באנגלית) וידיט גוג'ראתי, ברשת החברתית פייסבוק וידיט גוג'ראתי, ברשת החברתית אקס (טוויטר) וידיט גוג'ראתי, סרטונים בערוץ היוטיוב וידיט גוג'ראתי, באתר צ'סגיימס (באנגלית) וידיט גוג'ראתי, באתר פיד"ה (באנגלית) Winning is a habit for whizkid Vidit אליפות הנוער של אסיה לגילאים עד 12 Velammal 45th National A Chess Chamionship WORLD YOUTH CHESS CHAMPIONSHIP 2009 (16) זכייה באליפות העולם של לנוער לגילאים עד 14 World Junior Chess Championship - 2011 Nagpur International Open - 2012 Four Indians in seven-way lead; Gujrathi is GM Historic World Junior Chess bronze for Vidit Gujrathi India's Vidit Gujarathi wins bronze at World Junior Chess Sethuraman and Varun take titles Tata Steel Challengers Tournament
Landwind Rongyao

Landwind Rongyao הוא קרוסאובר קומפקטי עם מאפייני SUV (ראשי תיבות: Sport utility vehicle) מתוצרת יצרנית הרכב הסינית Landwind (אנ') (שיתוף פעולה (joint venture) בין "JMCG" (אנ') ויצרנית הרכב הסינית "Changan Automobile" (אנ') אשר מיוצר משנת 2019 ועד היום. שם קוד לדגם (בתקופת הפיתוח) - E315. דגם "Landwind Rongyao" הוצג לראשונה בתערוכת המכוניות הבינלאומית (אנ') בשאנגחאי ב-16 באפריל 2019. 5 דלתות. 5 נוסעים. מנוע קדמי. מנוע בנזין מגדש טורבו. Landwind X5 Landwind X8 Landwind Xiaoyao אתר האינטרנט הרשמי של Landwind Rongyao אתר האינטרנט הרשמי של Landwind Rongyao אתר היצרן (lufengxiaoyao.landwind) (בסינית) דגם "Landwind Rongyao" chinacarforums.com/forum/showthread דגם "Landwind Rongyao" (בסינית) autohome.com.cn/news דגם "Landwind Rongyao" cartypes.org/new-car דגם "Landwind Rongyao" בתערוכת המכוניות הבינלאומית (אנ') בשאנגחאי באפריל 2019 chinapev.com/jmc/landwind-new-suv-e315-has-a-chinese-name-rongyao
עכברון קנגורו

עכברון קנגורו (שם מדעי: Microdipodops) הוא סוג של מכרסם ממשפחת הירבועניים, יליד המדבריות של דרום מערב ארצות הברית, ובעיקר בנבדה. השם "עכברון קנגורו" מתייחס ליכולת הקפיצה יוצאת הדופן של בני הסוג. המינים בסוג זה: עכברון קנגורו חיוור - Microdipodops pallidus (אנ'). עכברון קנגורו כהה - Microdipodops megacephalus (אנ'). שני המינים של עכברון הקנגורו חיים באזורים מדבריים חוליים, ועיקר מזונם הוא הזרעים והעשבים שגדלים בסביבתם. עכברון הקנגורו הכהה לעיתים אוכל גם חרקים ופגרים. העכברון שותה מים רק לעיתים נדירות, ואת הנוזלים הוא מקבל מהמזון שהוא אוכל. עכברוני הקנגורו אוגרים מזון ושומרים מצבורים במחילות שלהם, שגודלן נע בין מטר 1 ל-2.5 מטרים. המחילה משמשת גם כמסתור בשעות היום וגם להמלטות. המאורות של עכברון הקנגורו החיוור נחפרות רק בחול דק, בעוד שעכבר הקנגורו הכהה מעדיף אדמה סלעית, אולם לעיתים גם הוא חופר את המאורות בחול. עכברוני קנגורו הם פעילי לילה, ועיקר שעות פעילותם הם השעתיים שאחרי השקיעה. מדיה וקבצים בנושא עכברון קנגורו בוויקישיתוף עכברון קנגורו, באתר ITIS (באנגלית) עכברון קנגורו, באתר NCBI (באנגלית) עכברון קנגורו, באתר Animal Diversity Web (באנגלית) עכברון קנגורו, באתר האנציקלופדיה של החיים (באנגלית) עכברון קנגורו, באתר GBIF (באנגלית) עכברון קנגורו, באתר אנציקלופדיה בריטניקה (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
סומאנוס

במיתולוגיה הרומית, סומאנוס (בלטינית: Summānus) היה אל הרעם הלילי, בניגוד ליופיטר שהיה אל הרעם בשעות היום. לכבודו הוקם מקדש בסירקוס מקסימוס. המקדש נחנך ב-20 ביוני, והפסטיבל לכבודו נערך ביום זה. לדבריו של אוגוסטינוס, סומאנוס היה בעבר בעל מעמד גבוה יותר מיופיטר, עד שלכבודו של יופיטר נבנה מקדש מפואר יותר וקרנו עלתה. דר' אפי זיו, המיתולוגיה הרומית, כנרת זמורה-ביתן, 2024, עמ' 152 Augustine, City of God IV 23 ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
ג'ייק פבלקה

ג'ייק פבלקה (באנגלית: Jake Pavelka; נולד ב-27 בינואר 1978) הוא טייס, דוגמן וידוען אמריקאי שהשתתף בתוכניות מציאות בין היתר כוכב העונה ה-14 של "הרווק". פבלקה נולד בדאלאס כאמצעי מבין שלושה בנים, הוא גדל בדנטון והחל לקחת שיעורי טייס בגיל שתים עשרה. ב-1999 גילם את צ'אק נוריס הצעיר בסדרה ווקר, ב-2000 ביצע זאת גם בסרט הטלוויזיה "אנשי הנשיא" (The President's Man). הוא עובד כטייס בחברת התעופה "Atlantic Southeast Airlines", בנוסף הוא הופיע במספר פרסומות לטלוויזיה בטקסס. ב-2009 היה פבלקה בין המתמודדים בתוכנית המציאות "הרווקה" שם הודח בשבוע השישי. ב-2010 נבחר בעצמו לשמש כרווק בעונה הארבע עשרה של התוכנית הרווק הנקראה "הרווק: על כנפי האהבה", בתוכנית הוא בחר להציע נישואים לוויינה ג'ירארדי אך לבסוף ביוני 2010 הזוג נפרד. ב-2010 הופיע בתוכנית האמריקאית של רוקדים עם כוכבים. ב-2011 החל להופיע במספר פרקים של אופרת הסבון היפים והאמיצים, בשנה זו גם השתתף בתוכניות המציאות "Bachelor Pad" ו"Famous Food". ב-2012 השתתף במופע החשפנים של "צ'יפנדיילס". ב-2020 פתח חשבון באתר "Cameo" שם הוא מעלה סרטוני ברכות ואיחולים לכל מי שמבקש. נכון להיום החשבון עדיין פעיל.[1] מאז 2020 הוא מכהן כמנכ"ל חברת "Rhino Removal".[2] אתר האינטרנט הרשמי של ג'ייק פבלקה ג'ייק פבלקה, במסד הנתונים הקולנועיים IMDb (באנגלית) New 'Bachelor' Jake Pavelka IS Chuck Norris, Screener, ‏2009-11-27 (באנגלית) יערה רובינזון, אל תקנה לי ורד: רגעי "הרווק" הגדולים ביותר, באתר nrg‏, 14 ביולי 2011 A. B. C. News, Bachelor Done 'Dancing,' No Wedding Date Yet, ABC News (באנגלית) 'Bachelor' Jake Pavelka -- I'm With CHIPPENDALES Now!, TMZ (באנגלית)The Bachelor's Jake Pavelka Joins Chippendales in Las Vegas | TV Guide, TVGuide.com, ‏2012-02-08 (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ליאון קלנר

ליאון קלנר (בגרמנית ובאנגלית: Leon Kellner; ‏17 באפריל 1859 – 5 בדצמבר 1928) היה מילונאי ומומחה לדקדוק בשפה האנגלית, חוקר יצירתו של ויליאם שייקספיר ומראשוני הציונות. קלנר נולד בטרנוב שבגליציה, למד עברית בגיל שלוש, ובגיל חמש החל ללמוד בחדר. בשנת 1876 החל את לימודיו בסמינר התאולוגי בברסלאו. בשנת 1880 החל את לימודיו באוניברסיטת וינה שם למד שפות גרמאניות בדגש על השפה האנגלית וספרות אנגלית. בשנת 1883 קיבל תואר דוקטור. בשנת 1887 עבר ללונדון ושם המשיך בפעילותו האקדמית. בשנת 1890 חזר לאוניברסיטת וינה ולימד בה ספרות אנגלית. בשנת 1904 החל ללמד באוניברסיטת צ'רנוביץ כפרופסור לאנגלית. בשנת 1914 עם פרוץ מלחמת העולם הראשונה נמלט מצ'רנוביץ. אחרי המלחמה שימש כמתורגמן בלשכת נשיא אוסטריה, ולימד באוניברסיטה הטכנית של וינה. בתו של קלנר, דורה, הייתה נשואה מספר שנים לפילוסוף ולטר בנימין. בת נוספת, פאולה ארנולד, הייתה עיתונאית וצפרית שאף חיברה מדריך לציפורי ישראל. בנו ויקטור (אביגדור) קלנר, יליד 1896, אגרונום, עלה לפלסטינה בשנת 1920 והיה ממייסדי המושבה בנימינה. קלנר נפטר בווינה ב-1928. בשנת 1896 הפך קלנר לחברו ולעוזרו של חוזה המדינה, תאודור הרצל, וסייע לו בארגון הקונגרס הציוני העולמי הראשון. אף נשמעה הטענה כי קלנר הוא שתרם להרצל את המוטו "אם תרצו - אין זו אגדה" לספרו "אלטנוילנד", שאותו גם סייע לו לתרגם לאנגלית. קלנר הרבה לפרסם בעיתון הציוני Die Welt, אך כיוון שנשא במשרה ציבורית עשה זאת תחת שם העט Leo Rafaels. לאחר פטירתו של הרצל מונה קלנר על עזבונו הספרותי. בשנת 1908 פרסם שני כרכים של כתבי הרצל, בשנת 1920 פרסם חלק ראשון מתוך ביוגרפיה של הרצל. קלנר גם סייע להנס הרצל בתרגום יומניו של אביו לאנגלית. מדיה וקבצים בנושא ליאון קלנר בוויקישיתוף שלמה הרמתי, "המחבר הנשכח של הסיסמה הציונית המפורסמת ביותר". "האומה". גיליון 171, 2008 ליאון קלנר (1859-1928), דף שער בספרייה הלאומית עמוס אילון, הרצל (הוצאת עם עובד, 1977), בעמ' 249 עדי גרסיאל, העברית לא חיכתה, באתר ערוץ 7, 25 במאי 2008 פרויקט העלאת עצמות ילדי הרצל, באתר www.pmo.gov.il
שושטופלווה

שושטופלווה (בהונגרית: Sóstófalva) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית שושטופלווה קטנה משמעותית בעשרות השנים האחרונות, מ-305 תושבים בשנת 2003 עד 210 תושבים בשנת 2018 (ירידה של כ-31%). בשושטופלווה חיו מעט יהודים. מדיה וקבצים בנושא שושטופלווה בוויקישיתוף אתר האינטרנט הרשמי של שושטופלווה (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
סירמבשניה

סירמבשניה (בהונגרית: Szirmabesenyő) הוא כפר במחוז בורשוד-אבאוי-זמפלן שבצפון מזרח הונגריה. הכפר אוחד בשנת 1939 עם כפר סמוך בשם שאיובסניה (Sajóbesenyő). אוכלוסיית סירמבשניה קטנה משמעותית מ-4,836 תושבים בשנת 1990 עד 4,102 תושבים בשנת 2018 (ירידה של כ-15%). בסירמבשניה חיו מעט יהודים. תושבים יהודים מהכפר שנרצחו בשואה מונצחים בלוח זיכרון בהייצ'בה שבמישקולץ. מדיה וקבצים בנושא סירמבשניה בוויקישיתוף אתר האינטרנט הרשמי של סירמבשניה (בהונגרית)(בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 לוח זיכרון לזכר נספי השואה בהייצ'בה שבמישקולץ מאגר הנתונים של לוחות זיכרון לזכר נרצחי השואה מפקדי האוכלוסין של יהודי הונגריה, 1993
אויצ'נאלוש

אויצ'נאלוש (בהונגרית: Újcsanálos) הוא כפר קטן במחוז בורשוד-אבאוי-זמפלן שבצפון מזרח הונגריה. באויצ'נאלוש חיו מעט יהודים. מדיה וקבצים בנושא אויצ'נאלוש בוויקישיתוף נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
וארבו

וארבו (בהונגרית: Varbó) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית וארבו קטנה משמעותית בעשרות השנים האחרונות מ-1,170 תושבים בשנת 1990 עד 1,070 תושבים בשנת 2018 (ירידה של כ-8%). בווארבו חיו מעט יהודים ובמקום קיים בית קברות יהודי. מדיה וקבצים בנושא וארבו בוויקישיתוף אתר האינטרנט הרשמי של וארבו (בהונגרית)(בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 בית הקברות היהודי בוארבו מפקדי האוכלוסין של יהודי הונגריה, 1993
הרנאדנמטי

הרנאדנמטי (בהונגרית: Hernádnémeti) היא עיירה במחוז בורשוד-אבאוי-זמפלן שבצפון מזרח הונגריה. יהודים התיישבו במקום במחצית השנייה של המאה ה-18 ובית הכנסת של הקהילה נבנה בשנת 1800. במקום היה גם בית קברות יהודי. בשנת 1942 נשלחו תשעה מיהודי הכפר לעבודות כפייה ובאפריל 1944, נצטוו היהודים לענוד טלאי צהוב, ותנועתם במקומות ציבוריים הוגבלה. אחרי חג הפסח רוכזו יהודי הכפר בחצר בית הכנסת והובלו לגטו שאטוראליאויהיי מקום ריכוז יהודי המחוז. ביוני 1944 שולחו יושבי הגטו למחנה ההשמדה אושוויץ. אחרי המלחמה חזרו להרנאדנמטי ארבעה יהודים שמצאו את בתיהם שדודים ואת בניין בית הכנסת ובית הקברות הרוסים. ותוך זמן קצר הם עזבו את הכפר לתמיד. מדיה וקבצים בנושא הרנאדנמטי בוויקישיתוף אתר האינטרנט הרשמי של הרנאדנמטי (בהונגרית) (בהונגרית) נתוני הכפר באתר הלמ"ס ההונגרי קהילת הרנאדנמטי באתר בית התפוצות "הרנאדנמטי", באתר JewishGen (באנגלית) מפקד האוכלוסין ההונגרי 2018 מפקדי האוכלוסין של יהודי הונגריה, 1993